У складу са чланом 10. Закона о процени утицаја на животну средину ("Сл.гласник РС", бр. 135/2004 и 36/2009) Општинска управа Бела Црква, Одељење за урбанизам, привреду и инспекцијске послове,  објављује:

ЈАВНИ УВИД

ЗАХТЕВА ЗА ОДЛУЧИВАЊЕ О ПОТРЕБИ ПРОЦЕНЕ УТИЦАЈА НА ЖИВОТНУ СРЕДИНУ ПРОЈЕКТА – **Изградња РАДИО- БАЗНЕ СТАНИЦЕ** „ Јасеново 2 “- PAU131, PA131, PAO131, PAL131 Јасеново

Обавештава се јавност, заинтересовани органи и организације да је носилац пројекта- Предузеће за телекомуникације а.д.,,Телекон Србија“- Београд, Таковска 2, 11000 Београд, поднео Општинској управи Бела Црква, Одељењу за урбанизам, привреду и инспекцијске послове Захтев за одлучивање о потреби процене утицаја на животну средину Пројекта - **Изградња РАДИО- БАЗНЕ СТАНИЦЕ** „ Јасеново 2 “- PA131, PAU131, PAL131, PAO131 Јасеново, на локацији, ул. 2. Октобра у Јасенову, на објекту силоса на кат. парц. 441 и 3681 КО Јасеново, на територији општине Бела Црква.

Увид у податке и документацију из захтева насиоца пројекта, може се извршити у просторијама Општинске управе Бела Црква, Милетићева 2, канцеларија бр. 40, сваког радног дана од 10 до 13 часова, у року од 10 дана од дана објављивања овог обавештења.

У року од 10 дана од дана објављивања овог обавештења, заинтересовани органи, организације и јавност могу доставити писано мишљење и примедбе овом органу, о захтеву за одлучивање о потреби процене утицаја предметног пројекта на животну средину.

Ово одељење ће у року од 10 дана од дана истека рока из става 3. овог обавештења донети одлуку о томе да ли је за предложени пројекат потребна израда студије на животну средину, о чему ће благовремено обавестити јавност.

Одељење за урбанизам, привреду и инспекцијске послове  
                      Општинске управе Општине Бела Црква